b'\n_START_ARTICLE_\nAteismo\n_START_PARAGRAPH_\nSa pinakamalawak nitong kahulugan, ang ateismo ay ang hindi paniniwala sa Diyos o mga diyos.\n_START_SECTION_\nDepinisyon\n_START_PARAGRAPH_\nAng ateismo ay ang panininindigang hindi totoong mayroong mga diyos, o ang pagtatanggi sa teismo. Sa mas malawak na kaisipan, ito ang kawalan ng paniniwala sa pagkakaroon ng mga diyos._NEWLINE_Nagmula ang katawagang ateismo mula sa Griyegong \xe1\xbc\x84\xce\xb8\xce\xb5\xce\xbf\xcf\x82 (atheos), na mapanirang katawagan para sa sinumang inaakalang naniniwala sa mga bulaang mga diyos, walang mga diyos, o mga doktrinang na taliwas sa mga naitatag na relihiyon. Sa paglaganap ng malayang kaisipan, pagtatanong na may pag-aalinlangan, at ang sumunod na pagtaas ng pagpuna sa relihiyon, kumitid ang sakop sa paglapat ng katawagan. Lumitaw noong ika-18 siglo ang unang mga indibiduwal na nagsabing sila\'y mga "ateista". Ngayon, mga 2.3% ng populasyon ng mundo ang naghahayag na ateista sila, habang may 11.9% naman ang nagsasabing hindi sila teista. Hanggang 65% ng mga Hapon ang nagsasabing sila\'y ateista, agnostiko, o walang paniniwala; at hanggang 48% naman sa Rusya. Ang mga bahagdan naman ng mga ganoong tao sa mga kasapi ng Unyong Europeo ay nasa pagitan ng 6% (Italya) at 85% (Sweden).'